04/06/2013 | Administración LocalMunicipal
Narón
Secretaría
Notificación por comparecencia

EDICTO A Alcaldía do Concello de Narón ditou, en data 08-11-2012, resolución no expediente DIS/5/2010, declarando a ruína inminente do inmoble sito na Avenida de Santa Icía, con referencia catastral 4969026NJ6146N0002EA, fronte á comunidade hereditaria de dona Sissel Darie Sanchez Trillo, dona Daniela Florica Maria Emelina De la Bastida Bercebal e don Rafael Alvaro Abdelwahab Abonia Jabby. Intentouse, por dúas ocasións, sen efecto a notificación da citada resolución a don Rafael Alvaro Abdelwahab Abonia Jabby e, segundo o disposto no artigo 59.4 da Lei 30/1992, do 26 de abril, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, notifícase ao interesado, mediante a presente publicación, a citada resolución: “En virtude da resolución desta Alcaldía, do 12/07/2012 incoouse expediente de declaración de ruína do inmoble sito na Avenida de Santa Icía, ao carón do n.º 80, con referencia catastral 496902NJ6146N0002EA. Deuse traslado do informes técnico aos propietarios do citado inmoble (comunidade hereditaria de dona Elizabeth Monica Maidana Tiana). Foron presentadas alegacións por D. Jianyou Jiayu De Leonardis Faya como tutor legal de Daniela Florica Maria Emelina De la Bastida Bercebal, copropietaria do inmoble que nos ocupa, que non desvirtúan o informe técnico citado, resultando, polo tanto desestimadas as alegacións presentadas. Tendo en conta a conclusión que recolle o informe do arquitecto técnico municipal, segundo o cal a edificación atópase en situación de ruína económica, e dado que a dita edificación non presenta un especial valor arquitectónico, histórico nin etnográfico, polo que se estima que podería declararse en situación de ruína inminente, e procederse á súa demolición. Consonte ao disposto no artigo 201.1 Lei 9/2002, do 30 de decembro, de ordenación urbanística e protección do medio rural de Galicia, modificada pola Lei 15/2004, do 29 de decembro, e pola Lei 2/2010, do 25 de marzo, de medidas urxentes de modificación da Lei 9/2002; e artigos 32 e 33 do Decreto 28/1999, do 21 de xaneiro, polo que se aproba o regulamento de Disciplina Urbanística. Esta Alcaldía, en virtude das competencias legalmente atribuídas RESOLVE: PRIMEIRO.–Declarar a ruína inminente do inmoble sito na avenida de Santa Icía, ao carón do n.º 80, con referencia catastral 496902NJ6146N0002EA. SEGUNDO.–Ordearlle aos propietarios do inmoble, Comunidade hereditaria de dona Elizabeth Monica Maidana Tiana: Daniela Florica Maria Emelina De la Bastida Bercebal, con N. I. F.XXXXXXXXX, e Rafael Alvaro Abdelwahab Abonia Jabby, con N. I. F.XXXXXXXXX, para que no prazo de 1 mes procedan á solicitude de licenza para a demolición da edificación sita Avenida de Santa Icía, ao carón do n.º 80, con referencia catastral 496902NJ6146N0002EA, achegando xunto coa solicitude o correspondente proxecto redactado por técnico competente e visado polo Colexio Profesional, oficio da dirección de obra e designación do coordinador de Seguridade e Saúde, advertíndolle que transcorrido este prazo sen solicitar a preceptiva licenza, procederase á demolición por medio de execución subsidiaria por conta dos propietarios ou á execución forzosa mediante a imposición de multas coercitiva de 300 a 6000 euros, reiterables ata lograr a execución das obras ordenadas. TERCERO.–Así mesmo, requíreselle para que unha vez efectuada a demolición, proceda á recollida dos escombros, co fin de manter as condicións de salubridade e ornato público. CUARTO.–Notificar esta resolución aos interesados con ofrecemento dos recursos pertinentes.” O que se lle notifica facéndolle saber que contra este acordo, que esgota a vía administrativa, poderase interpoñer recurso potestativo de reposición perante o órgano que ditou o acto, no prazo dun mes, consonte ó establecido nos artigo 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro; ou recurso contencioso-administrativo, previsto no artigo 46 da Lei 29/1998, do 13 de xullo, reguladora da xurisdicción contencioso-administrativa, perante o Xulgado do Contencioso-Administrativo, con sede en Ferrol, no prazo de dous meses a partir do día seguinte desta notificación. No caso de presentar recurso de reposición, non poderá interpoñer o contencioso-administrativo ata que se resolva expresamente o de reposición ou se produza a desestimación presunta polo transcurso do devandito mes sen terlle notificado a dita resolución expresa. Contra a resolución do recurso de reposición poderá interpoñer recurso contencioso-administrativo perante o Xulgado do Contencioso no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, outros recursos se o estimase oportuno. Narón, 14 de maio de 2013. O alcalde José M. Blanco Suárez